Vytauto Didžiojo universiteto humanitarinių mokslų srities mokslinių tyrimų atitikties pagrindiniams tyrimų profesionalumo ir etikos principams vertinimo komiteto veiklos reglamento 4 priedas[[1]](#footnote-1)

**Paveikslėlis, kuriame yra tekstas, Šriftas, Grafika, logotipas

Automatiškai sugeneruotas aprašymas**

*(Akademinio padalinio pavadinimas)*

**INFORMACIJOS APIE MOKSLINĮ TYRIMĄ LAPAS DALYVIUI**

**(*Tyrimo pavadinimas*)**

Tyrimo projektas apsvarstytas VDU humanitarinių mokslų srities mokslinių tyrimų atitikties pagrindiniams tyrimų profesionalumo ir etikos principams vertinimo komitete (toliau – Etikos komitetas) (*įrašoma posėdžio data*), protokolo Nr. (*įrašoma).*

Dalyvio vardas, pavardė (*įrašo tyrimo dalyvis / tyrėjas po tyrimo projekto patvirtinimo*):

Dalyvio kontaktai (el. paštas / tel. nr.) (*neprivaloma*):

1. **Kodėl atliekamas šis tyrimas?**

*(Nurodykite tyrimo tikslus ir uždavinius.)*

1. **Kodėl esu pakviestas (-a) dalyvauti šiame tyrime?**

Jus pakvietė, nes *(nurodykite amžiaus grupę ir (ar) kitus įtraukimo kriterijus).*

1. **Ar aš privalau dalyvauti tyrime?**

Dalyvavimas tyrime nėra privalomas. Prieš priimdamas (-a) sprendimą dalyvauti ar ne, galite užduoti klausimų apie tyrimą. Jei Jūs sutinkate dalyvauti, bet kuriuo metu galite pasitraukti iš tyrimo, nenurodydamas (-a) priežasties *(ir nepatirdamas (-a) neigiamų padarinių – jei reikia, nurodykite)*, apie savo sprendimą pranešdamas (-a) man / mums / šio tyrimo tyrėjams. Jūs galite pasitraukti iš tyrimo ir atsiimti bet kokią informaciją, kuria pasidalijote, per 30 dienų nuo dalyvavimo tyrime dienos. *(Prašome nurodyti, kaip bus elgiamasi su surinktais duomenimis iki sprendimo pasitraukti iš tyrimo.)*

**4. Kokia bus tyrimo eiga, jei aš sutiksiu dalyvauti tyrime?**

*(Išsamiai aprašykite, kokie tyrimo žingsniai yra susiję su tyrimo dalyviu ir kokių bendrų tyrimo eigos etapų bus laikomasi. Jei reikalingi keli mokomieji susitikimai, aprašykite juos paeiliui. Galite pasinaudoti žemiau siūlomomis formuluotėmis.)*

Jūs būsite pakviestas (-a) dalyvauti *x* sesijose *(nurodyti vietą)* / Jūsų bus paprašyta dalyvauti *x* sesijose internetu *(nereikalingą ištrinti)*.

*(Jei taikoma)* Kai atvyksite, aš aptarsiu / mes aptarsime tyrimo procedūras ir suteiksiu (-ime) galimybę užduoti bet kokius klausimus, susijusius su tyrimu. Vėliau paprašysiu (-ime) Jūsų užpildyti informuoto dalyvio sutikimo formą / duoti žodinį sutikimą.

Jei mielai dalyvausite tyrime, būsite apklaustas (-a) / Jūsų paprašysiu (-ime) apsilankyti viename / keliuose kartotiniuose susitikime (-uose) *(nereikalingą ištrinti, įrašyti numatomą susitikimo vietą)*.

Pokalbis / sesija turėtų trukti maždaug *xx* minutes / valandas.

*(Ilgesnėms sesijoms:)* Jums bus siūlomos *x* pertraukos po *xx* min. Taip pat galite paprašyti bet kuriuo metu atšaukti sutikimą dalyvauti tyrime arba nutraukti pokalbį.

*(Pateikite išsamią informaciją apie visus tolesnius susitikimus, nurodydami jų trukmę ir dažnumą.)*

*(Jei taikoma)* Turėdami Jūsų sutikimą, norėčiau (-tume) padaryti garso įrašą / vaizdo įrašą / nufotografuoti Jus *(nereikalingą ištrinti)*, nes… *(nurodykite priežastis, kodėl tai būtina, pvz., garso įrašas bus reikalingas tam, kad galėtume tiksliai atkurti Jūsų mintis. Nurodykite, kur ir kaip bus saugomi garso / vaizdo įrašai ir / ar nuotraukos; kada ir kaip garso / vaizdo įrašai ir / ar nuotraukos bus sunaikinti; kokia bus naudojama transkribavimo programa ir kt. svarbias aplinkybes, nustatytas BDAR 13 straipsnyje.)*

1. **Ar yra kokia nors rizika dalyvauti tyrime?**

Dalyvavimas tyrime yra susijęs su šia rizika: *(aprašykite galimas tyrimo rizikas, taip pat atkreipkite dėmesį į menkiausią riziką, pvz., konfidencialumo pažeidimą ir kt.)*

Norėdami sumažinti bet kokią galimą riziką, *(aprašykite, ką darysite, įskaitant tai, kad asmens duomenys bus atitinkamai pseudonimizuoti arba anonimizuoti.)*

1. **Ar yra kokia nors nauda dalyvaujant tyrime?**

Dalyvavimo nauda yra... (*nurodyti*) / Dalyvaudamas (-a) šiame tyrime Jūs negausite nei tiesioginės, nei asmeninės naudos (*nereikalingą ištrinti*).

1. ***(Neprivaloma)* Išlaidos ir mokėjimai**

Gausite *(x sumą / kuponą / dovaną)* už *(dalyvavimą / pagrįstas kelionės išlaidas / maitinimą / kita)* / Už dalyvavimą šiame tyrime nebus mokama (*nereikalingą ištrinti*).

1. **Kaip bus valdomi surinkti duomenys?**

Informacija, kurią pateikiate tyrimo metu, yra tyrimo duomenys. Bet kokie tyrimo duomenys, iš kurių galite būti identifikuoti *(čia nurodykite asmens duomenis, kuriuos renkate iš dalyvių, pvz., vardas, gimimo data, garso įrašas ir t. t.)*, yra traktuojami kaip asmens duomenys.

*(Jei taikoma renkant specialiųjų kategorijų asmens duomenis)* Tyrimui renkami duomenys patenka į specialiųjų kategorijų asmens duomenų kategorijas, tokias kaip Jūsų rasinė, etninė kilmė, sveikata, asmens duomenys, atskleidžiantys politines pažiūras, religinius ir filosofinius įsitikinimus, narystę profesinėse sąjungose, genetiniai duomenys, duomenys apie fizinio asmens lytinį gyvenimą ir lytinę orientaciją *(čia nurodykite slaptumo žymą, komercinę paslaptį turinčių duomenų, kuriuos renkate, rūšis).*

Asmeniniai / neskelbtini duomenys bus saugomi *(įrašykite vietą, saugos priemones ir kiek laiko bus saugomi surinkti duomenys. Terminai priklauso nuo institucijos / leidėjo pasirinktos informacinės sistemos ir duomenų saugyklos nustatytos tvarkos)* / nesaugomi (*nereikalingą ištrinti*).

Kiti tyrimų duomenys (įskaitant sutikimo formas) bus saugomi *(nurodomas duomenų saugojimo laikotarpis metais ir / ar sąlygos, nuo kurių priklauso duomenų saugojimo terminas)* po tyrimo atlikimo / rezultatų paskelbimo.

Tyrimo duomenys bus atverti *(nurodoma vieta)* ir bus prieinami *(nurodyti tikslinę grupę arba visiems)*.

Tyrimo dalyvis turi teisę atšaukti sutikimą dėl asmens duomenų tvarkymo *(nurodyti, iki kada asmens duomenys gali būti atšaukti).*

*(Jei taikoma)* Jūsų asmens duomenys perduodami ir saugomi paskirties vietoje už Europos Sąjungos ribų*. (Informuoti tyrimo dalyvį apie galimybę jų asmens duomenis perduoti į trečiąsias valstybes (perdavimas apima ir nuotolinę prieigą prie asmens duomenų) ir tinkamas ar pritaikytas apsaugos priemones ir būdus, kaip gauti jų kopiją arba kur suteikiama galimybė su jais susipažinti.)*

*Tyrėjas ir / arba jo komanda, vadovas, bendradarbis / vertėjas / kitas įgaliotas asmuo (nereikalingą ištrinti)* turės prieigą prie tyrimo duomenų. Atsakingiems Vytauto Didžiojo universiteto nariams gali būti suteikta prieiga prie duomenų, skirtų tyrimams stebėti ir / arba auditui atlikti ir Akademinės etikos ir procedūrų kontrolieriaus tarnybai nagrinėjant galimą akademinės etikos ir / ar procedūrų pažeidimą.

*(Jei taikoma)* Norėčiau (-tume) gauti Jūsų sutikimą naudoti tiesiogines citatas, įsipareigojant, kad Jūsų vardas bus užkoduotas (*ištrinti, jei nereikia*) bet kuriame tyrimo etape*.*

*(Jei taikoma)* Norėčiau (-tume) gauti Jūsų sutikimą būsimuose tyrimuose naudoti nuasmenintus duomenis ir dalytis duomenimis su kitais tyrėjais (pvz., internetinėse duomenų bazėse). Visa asmeninė informacija, iš kurios būtų galima Jus identifikuoti, bus pašalinta arba pakeista*.*

1. **Ar tyrimas bus paskelbtas?**

Tyrimas gali būti paskelbtas *(nurodykite formą, pvz., publikacijos, tinklalapiai ir pan.).*

*(Pastaba dėl studentų mokslinių darbų internete publikavimo (aktuali tik tuo atveju, jei esate studentas, kurio darbas bus įtrauktas į Lietuvos akademinę elektroninę biblioteką ir / arba institucijos magistrantūros baigiamųjų darbų, daktaro disertacijų ir jų santraukų elektroninių dokumentų bazę / Lietuvos nacionalinės Martyno Mažvydo bibliotekos elektroninį katalogą):* Vytauto Didžiojo universitetas yra įsipareigojęs skleisti savo tyrimus visuomenei, todėl sukūrė institucijos tyrimų registrą, kuris skelbiamas institucijos tinklalapyje *(nuoroda)*, o tyrimo medžiagą / surinktus duomenis skelbia *(duomenų bazė ir nuoroda)*. Informacija internete reikalinga tam, kad tyrėjai galėtų lengvai naudotis visu laisvai prieinamų tyrimų tekstu, taip padidindami galimą tų tyrimų poveikį ir mažindami mokslui skirtų išteklių švaistymą.

1. ***(Taikoma, jei mokslinis tyrimas finansuojamas iš išorės)* Kas finansuoja tyrimą?**

*(Pateikite išsamią informaciją apie organizaciją, finansuojančią tyrimą.)*

1. **Su kuo galėčiau susisiekti, jei norėčiau pranešti apie tyrimą?**

Jei nerimaujate dėl šio tyrimo aspektų, susisiekite su *(įrašykite pagrindinio tyrėjo vardą, pavardę, tel. nr. / el. pašto adresą)* arba *(jei taikoma, įrašykite studento mokslinio darbo vadovo vardą, pavardę tel. nr. / el. pašto adresą)*. Sprendimas dėl Jūsų kreipimosi bus priimtas ir apie tai būsite informuotas per 30 darbo dienų. Jei norėsite pateikti oficialų skundą, susisiekite su Etikos komiteto pirmininku, kuris stengsis kuo greičiau išspręsti problemą.

Etikos komiteto pirmininko kontaktai*: vardas, pavardė, el. paštas*.

1. **Duomenų apsauga**

Vytauto Didžiojo universitetas yra duomenų valdytojas (el. paštas info@vdu.lt), todėl tyrimui pateikti Jūsų asmeniniai duomenys bus valdomi institucijoje *(įrašyti kokiu nustatytu būdu)*.

Vytauto Didžiojo universitetas tvarkys Jūsų asmens duomenis *(nurodyti asmens duomenų tvarkymo tikslą*. *Pastebėtina, kad asmens duomenų tvarkymo tikslai turi būti suformuluoti aiškiai ir konkrečiai, kad būtų galima nustatyti, kokios rūšies tvarkymą jis apima, ir įvertinti, ar konkretus tikslas neprieštarauja teisės aktų reikalavimams. Tokie asmens duomenų tvarkymo tikslai kaip „moksliniams tyrimams atlikti“ ar „tyrimams visuomenės labui“ yra pernelyg abstraktūs ir iš jų nėra galimybės įvertinti susijusios asmens duomenų apimties.)*

Dalyvis patvirtina, kad yra supažindintas su šiomis teisėmis:

* Susipažinti su savo duomenimis ir kaip jie yra tvarkomi (teisė susipažinti).
* Reikalauti ištaisyti arba, atsižvelgiant į asmens duomenų tvarkymo tikslus, papildyti neišsamius asmens duomenis (teisė ištaisyti).
* Savo duomenis sunaikinti arba sustabdyti savo duomenų tvarkymo veiksmus (išskyrus saugojimą) (teisė sunaikinti ir teisė „būti pamirštam“).
* Reikalauti, kad asmens duomenų valdytojas apribotų asmens duomenų tvarkymą (teisė apriboti).
* Teise į duomenų perkėlimą (teisė perkelti).
* Nesutikti, kad būtų tvarkomi asmens duomenys, kai šie duomenys tvarkomi ar ketinami tvarkyti kitais tikslais.
* Teise pateikti skundą.

Skundas dėl asmens duomenų tvarkymo gali būti teikiamas Vytauto Didžiojo universitetui el. paštu [dap@vdu.lt](mailto:dap@vdu.lt). Jeigu Jūs manote, kad Jūsų duomenis mes tvarkome pažeisdami duomenų apsaugos teisės aktų reikalavimus, mes visuomet pirmiausia prašome kreiptis tiesiogiai į mus. Jeigu Jūsų netenkins mūsų siūlomas problemos išsprendimo būdas arba, Jūsų nuomone, mes nesiimsime pagal Jūsų prašymą būtinų veiksmų, Jūs turėsite teisę pateikti skundą Valstybinei duomenų apsaugos inspekcijai (L. Sapiegos g. 17, LT-10312 Vilnius; tel. (8 5) 212 7532; el. paštas: [ada@ada.lt](mailto:ada@ada.lt)).

**13. Kontaktinė informacija ir / ar kita informacija**

Jei norite iš anksto aptarti tyrimą (arba jei turėsite klausimų po tyrimo), susisiekite:

*(Pagrindinio tyrėjo vardas, pavardė)*

*(Institucijos pavadinimas)*

*(Institucijos adresas)*

Tyrėjo tel. nr.:

Tyrėjo el. paštas:

**Gavau**

Parašas

Data

1. Parengta remiantis VDU mokslinių tyrimų atitikties pagrindiniams tyrimų profesionalumo ir etikos principams vertinimo nuostatų 1 priedu. [↑](#footnote-ref-1)